b'\n_START_ARTICLE_\nJalo Lesche\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nJalo Leschen vanhemmat olivat tehtailija Frans Theodor Lesche ja Elisabeth Fonselius. Lesche aloitti teatteriuransa Kansanteatterissa vuonna 1903 ja h\xc3\xa4n k\xc3\xa4vi Kansanteatterin oppilaskoulun. Uransa alussa h\xc3\xa4n oli mukana useilla teatterikiertueilla. Ruotsalaisessa Teatterissa Lesche aloitti vuonna 1914 ja ty\xc3\xb6skenteli siell\xc3\xa4 n\xc3\xa4yttelij\xc3\xa4n\xc3\xa4 ja j\xc3\xa4rjest\xc3\xa4j\xc3\xa4n\xc3\xa4 yli nelj\xc3\xa4kymment\xc3\xa4 vuotta._NEWLINE_Leschen rooleja olivat muun muassa Sakeri Aleksis Kiven klassikossa Nummisuutarit ja miekkailumestari Moli\xc3\xa8ren n\xc3\xa4ytelm\xc3\xa4ss\xc3\xa4 Porvari aatelismiehen\xc3\xa4. Ludvig Holbergin n\xc3\xa4ytelm\xc3\xa4ss\xc3\xa4 Jeppe Niilonpoika Lesche teki Jakobin roolin._NEWLINE_Teatteriuransa ohella Lesche n\xc3\xa4ytteli sivurooleja muutamissa mykk\xc3\xa4elokuvissa, joista useimmat ovat kadonneet. J\xc3\xa4lkipolville s\xc3\xa4ilyneess\xc3\xa4 teoksessa Rautakyl\xc3\xa4n vanha parooni (1923) Lesche n\xc3\xa4yttelee renki\xc3\xa4._NEWLINE_Lesche sai Pro Finlandia -mitalin 1955._NEWLINE_Jalo Leschen puoliso oli Hilma Lesche.'